༄༅། །ཀུན་རིག་དཀྱིལ་འཁོར་ཡོངས་རྫོགས་ཀྱི་སྒྲུབས་ཐབས་
ངག་འདོན་བཞུགས་སོ།།
༄༅༅། །སྭསྟི་བི་ཛཱ་ཡ། ཀུན་རིག་ཡོངས་རྫོགས་ཀྱི་སྒྲུབ་ཐབས་ལས་སྒྲིབ་རྣམ་སེལ་སོགས་ནས་ཆེད་དུ་བརྗོད་པའི་བར་བཞིན་བྱའོ། །དེ་ནས་ཨོཾ་ཤ་སོགས་ནས་སོ་སོའི་གདན་དང་བཅས་པ། དབུས་ཀྱི་གདན་གྱི་སྟེང་དུ་ཟླ་བའི་དཀྱིལ་འཁོར་གྱི་མཐའ་སྐོར་དུ་ཨོཾ་ན་མོ་བྷ་ག་ཝ་ནས་སྭཱ་ཧཱ། ཨོཾ་སརྦ་བི་ཏི་ཧཱུྃ། དེ་གཉིས་ལས་འོད་ཟེར་དཔག་ཏུ་མེད་པ་མེད་པ་འཕྲོས། འཇིག་རྟེན་གྱི་ཁམས་ཐམས་ཅད་སྣང་བར་བྱས། སེམས་ཅན་ཐམས་ཅད་ཀྱི་སྡུག་བསྔལ་ཞི་བར་བྱས། མཛད་པ་བཅུ་གཉིས་ཀྱི་ཚུལ་གྱིས་སེམས་ཅན་གྱི་དོན་མཛད། སླར་འདུས་ཆོས་ཀྱི་ཡི་གེ་དེ་ཉིད་ལ་ཐིམ། སྔགས་དང་འོད་ཟེར་དབྱེར་མེད་དུ་འདྲེས་པ་ལས་རང་ཉིད་བཅོམ་ལྡན་འདས་ཀུན་རིག་རྣམ་པར་སྣང་མཛད་སྐུ་མདོག་དཀར་པོ་ཞལ་བཞི་དཀར་བ་རྩ་ཞལ་ཤར་དུ་གཟིགས་པ། ཕྱག་གཉིས་ཏིང་ངེ་འཛིན་གྱི་ཕྱག་རྒྱ་ཅན་ཞབས་རྡོ་རྗེའི་སྐྱིལ་མོ་ཀྲུང་གིས་བཞུགས་པ། རང་གི་སྙིང་གར་ཟླ་བའི་དཀྱིལ་འཁོར་གྱི་མཐའ་སྐོར་དུ་ཨོཾ་ན་མོ་སོགས་དང་། ཨོཾ་སརྦ་བིཏ་ཧཱུྃ། དེ་གཉིས་ལས་འོད་ཟེར་དཔག་ཏུ་མེད་པ་སོགས་ནས་ཆོས་ཀྱི་ཡི་གེ་དེ་ཉིད་ལ་ཐིམ། སྔགས་དང་འོད་ཟེར་དབྱེར་མེད་དུ་འདྲེས་པ་ལས་སྦྱོང་བའི་རྒྱལ་པོ་དཀར་ལ་ཅུང་ཟད་དམར་བ་ཏིང་ངེ་འཛིན་གྱི་ཕྱག་རྒྱ་ཅན། དེ་ཉིད་ཐུགས་ཀ་ནས་ཕྱུང་། ཤར་གྱི་རེ་མིག་གི་གདན་ལ་འཁོད། རྩ་རིག་དང་། ཨོཾ་སརྦ་བིཏ་ཕཊ། དེ་གཉིས་ལས་སོགས་ནས། འདྲེས་པ་ལས་རྒྱལ་མཆོག་རིན་ཆེན་སྔོན་པོ་གཡས་མཆོག་སྦྱིན། གཡོན་ཏིང་ངེ་འཛིན་གྱི་ཕྱག་རྒྱ་ཅན། དེ་ཉིད་ཐུགས་ཀ་ནས་ཕྱུང་། ལྷོའི་རེ་མིག་གི་གདན་ལ་འཁོད། རྩ་རིག་དང་། ཨོཾ་སརྦ་བིཏ་ཨཱཿ དེ་གཉིས་ལས་སོགས་ནས་ཤཱཀྱ་རིགས་དབང་སེར་པོ་ཆོས་འཆད་ཀྱི་ཕྱག་རྒྱ་ཅན་དེ་ཉིད་ཐུགས་ཀ་ནས་ཕྱུང་། ནུབ་ཀྱི་རེ་མིག་གི་གདན་ལ་འཁོད། རྩ་རིག་དང་། ཨོཾ་སརྦ་བིཏ་ཏྲ་ཐ། དེ་གཉིས་ལས་སོགས་ནས་མེ་ཏོག་ཆེར་རྒྱས་ལྗང་གུ་གཡས་སྐྱབས་སྦྱིན། གཡོན་ཏིང་ངེ་འཛིན་གྱི་ཕྱག་རྒྱ་ཅན། དེ་ཉིད་སོགས་ནས་བྱང་གི་རེ་མིག་གི་གདན་ལ་འཁོད། དེ་བཞིན་གཤེགས་པ་ལྔ་པོ་ཐམས་ཅད་ཀྱང་རིན་པོ་ཆེའི་རྒྱན་དང་དར་གྱི་ན་བཟའ་ཅན། རྡོ་རྗེའི་སྐྱིལ་མོ་ཀྲུང་གིས་བཞུགས་པ་འཁོར་ལོས་སྒྱུར་བའི་ཆ་ལུགས་ཅན་ནོ། །རང་གི་སྙིང་གར་ཟླ་བའི་དཀྱིལ་འཁོར་གྱི་མཐའ་སྐོར་དུ་ཨོཾ་ན་མོ་སོགས་དང་། ཨོཾ་བུདྡྷ་ལོ་ཙ་ནི་ཧཱུྃ། དེ་གཉིས་ལས་འོད་ཟེར་དཔག་ཏུ་མེད་པ་འཕྲོས། འཇིག་རྟེན་གྱི་ཁམས་ཐམས་ཅད་སྣང་བར་བྱས། སེམས་ཅན་ཐམས་ཅད་ཀྱི་སྡུག་བསྔལ་ཞི་བར་བྱས། སླར་འདུས་ཆོས་ཀྱི་ཡི་གེ་དེ་ཉིད་ལ་ཐིམ། སྔགས་དང་འོད་ཟེར་དབྱེར་མེད་དུ་འདྲེས་པ་ལས་སྤྱན་མ་དཀར་མོ་གཡས་པས་སྤྱན་གྱིས་མཚན་པའི་འཁོར་ལོ་འཛིན་པ། དེ་ཉིད་ཐུགས་ཀ་ནས་ཕྱུང་། ཤར་ལྷོའི་རེ་མིག་གི་གདན་ལ་འཁོད། རྩ་རིག་དང་། ཨོཾ་བཛྲ་མཱ་མ་ཀཱི་ཏྲཱཾ། དེ་གཉིས་ལས་སོགས་ནས་མཱ་མ་ཀཱི་སྔོན་མོ་གཡས་རྡོ་རྗེ་འཛིན་པ། དེ་ཉིད་སོགས་ནས་ལྷོ་ནུབ་ཀྱི་རེ་མིག་གི་གདན་ལ་འཁོད། རྩ་རིག་དང་། ཨོཾ་བཛྲ་པཱཎྜ་རེ་དེ་ཧི་དེ་ཧི་སིདྡྷི་བོ་དྷི་ལོ་ཀི་ཏཱ་རཱཾ་པ་སྭཱ་ཧཱ། དེ་གཉིས་ལས་སོགས་ནས་གོས་དཀར་མོ་དམར་མོ་གཡས་པདྨ་འཛིན་པ། དེ་ཉིད་སོགས་ནུབ་བྱང་གི་རེ་མིག་གི་གདན་ལ་འཁོད། རྩ་རིག་དང་། ཨོཾ་བཛྲ་ཏཱ་རེ་ཏུཏྟཱ་རེ་ཏུ་རེ་ཧཱུྃ་ཧཱུྃ་ཧཱུྃ་སྭ་སྭ་སྭ་སྭཱ་ཧཱ། དེ་གཉིས་ལས་སོགས་ནས། སྒྲོལ་མ་ལྗང་གུ་གཡས་ཨུཏྤལ་འཛིན་པ། དེ་ཉིད་སོགས་ནས་བྱང་ཤར་གྱི་རེ་མིག་གི་གདན་ལ་འཁོད། བཞི་ཀའང་ཕྱག་གཡོན་གདན་ལ་བརྟེན་ཅིང་སེམས་དཔའི་དཀྱིལ་མོ་ཀྲུང་གིས་བཞུགས་པ་སྒེག་ཅིང་ཆགས་པའི་ཉམས་དང་ལྡན་ཞིང་ནུ་འབུར་ཟུང་གིས་མཛེས་པའོ། །རང་གིསྙིང་གར་ཟླ་བའི་དཀྱིལ་འཁོར་གྱི་མཐའ་སྐོར་དུ་ཨོཾ་ན་མོ་སོགས་དང་། ཧཱུྃ། དེ་གཉིས་ལས་འོད་ཟེར་དཔག་ཏུ་མེད་པ་འཕྲོས་སོགས་ནས་འདྲེས་པ་ལས་རྡོ་རྗེ་སེམས་དཔའ་དཀར་པོ་རྡོ་རྗེ་དང་དྲིལ་བུ་འཛིན་པ། དེ་ཉིད་ཀྱི་ཐུགས་ཀ་ནས་ཕྱུང་། འཁོར་ལོའི་ཤར་གྱི་རྩིབས་དང་པོ་ལ་འཁོད། རྩ་རིག །ཛཿདེ་གཉིས་ལས་སོགས་ནས་འདྲེས་པ་ལས་རྡོ་རྗེ་རྒྱལ་པོ་སེར་པོ་ལྕགས་ཀྱུ་འཛིན་པ། དེ་ཉིད་ཐུགས་ཀ་ནས་ཕྱུང་། རྩིབས་གཉིས་པ་ལ་འཁོད། རྩ་རིག །ཧོཿདེ་གཉིས་ལས་སོགས་ནས་རྡོ་རྗེ་ཆགས་པ་དམར་པོ་མདའ་གཞུ་འཛིན་པ་སོགས་ནས་རྩིབས་གསུམ་པ་ལ་འཁོད། རྩ་རིག དྷུ། དེ་གཉིས་ལས་སོགས་ནས་རྡོ་རྗེ་ལེགས་པ་ལྗང་གུ་རྡོ་རྗེ་སེ་གོལ་གྱིས་ལེགས་སོ་སྟེར་བ། དེ་ཉིད་སོགས་ནས་རྩིབས་བཞི་པ་ལ་འཁོད། རང་གིསྙིང་གར་ཟླ་བའི་དཀྱིལ་འཁོར་གྱི་མཐའ་སྐོར་དུ་ཨོཾ་ན་མོ་སོགས་དང་། ཏྲཱཾ། དེ་གཉིས་ལས་སོགས་འདྲེས་པ་ལས་རྡོ་རྗེ་རིན་ཆེན་སེར་པོ་གཡས་རིན་པོ་ཆེ་དཔྲལ་བར་འཇོག་ཅིང་། གཡོན་དྲིལ་བུ་དཀུར་འཛིན་པ། དེ་ཉིད་ཐུགས་ཀ་ནས་ཕྱུང་། འཁོར་ལོའི་ལྷོའི་རྩིབས་དང་པོ་ལ་འཁོད། རྩ་རིག རྱ། དེ་གཉིས་སོགས་ནས་རྡོ་རྗེ་གཟི་བརྗིད་དམར་སེར་ཉི་མའི་དཀྱིལ་འཁོར་འཛིན་པ་སོགས་ནས་རྩིབས་གཉིས་པ་ལ་འཁོད། རྩ་རིག །བྷྲི། དེ་གཉིས་སོགས་ནས་རྡོ་རྗེ་རྒྱལ་མཚན་ནམ་མཁའི་མདོག་ཅན་ཡིད་བཞིན་གྱི་རྒྱལ་མཚན་འཛིན་པ་སོགས་ནས་རྩིབས་གསུམ་པ་ལ་འཁོད། རྩ་རིག །ཧ། དེ་གཉིས་སོགས་ནས་རྡོ་རྗེ་བཞད་པ་དཀར་པོ་སོའི་ཕྲེང་བ་འཛིན་པ་སོགས་ནས་རྩིབས་བཞི་པ་ལ་འཁོད། རང་གི་སྙིང་གར་སོགས་ནས་སྭཱ་ཧཱ། ཧྲཱིཿ དེ་གཉིས་སོགས་ནས་རྡོ་རྗེ་ཆོས་དཀར་ལ་ཅུང་ཟད་དམར་བ་གཡོན་པདྨ་འཛིན་ཅིང་གཡས་པས་དེའི་ཁ་འབྱེད་པ། དེ་ཉིད་ཐུགས་ཀ་ནས་ཕྱུང་། འཁོར་ལོའི་ནུབ་ཀྱི་རྩིབས་དང་པོ་ལ་འཁོད། རྩ་རིག དྷཱིཿ དེ་གཉིས་སོགས་ནས་རྡོ་རྗེ་རྣོན་པོ་སྔོན་པོ་གཡས་རལ་གྲི་གཡོན་པོ་ཏི་འཛིན་པ་སོགས་ནས་རྩིབས་གཉིས་པ་ལ་འཁོད། རྩ་རིག ཀྲུཾ། དེ་གཉིས་སོགས་ནས་རྡོ་རྗེ་རྒྱུ་སེར་པོ་གཡས་པའི་གུང་མོ་ལ་འཁོར་ལོ་རྩིབས་བརྒྱད་པ་བསྐོར་ཞིང་འཛིན་པ་སོགས་ནས་རྩིབས་གསུམ་པ་ལ་འཁོད། རྩ་རིག བྷ། དེ་གཉིས་སོགས་ནས་རྡོ་རྗེ་སྨྲ་བ་དམར་སེར་རྡོ་རྗེའི་ལྗགས་འཛིན་པ་སོགས་ནས་རྩིབས་བཞི་པ་ལ་འཁོད། རང་གི་སྙིང་གར་སོགས་ནས་སྭཱ་ཧཱ། ཀཾ །དེ་གཉིས་སོགས་ནས་རྡོ་རྗེ་ལས་སྣ་ཚོགས་མདོག་གཡས་སྣ་ཚོགས་རྡོ་རྗེ་གཡོན་དེས་ཡུ་བ་བྱས་པའི་དྲིལ་བུ་དཀུར་འཛིན་པ་སོགས་ནས་འཁོར་ལོའི་བྱང་གི་རྩིབས་དང་པོ་ལ་འཁོད། རྩ་རིག རཾ། དེ་གཉིས་ནས་རྡོ་རྗེ་བསྲུང་བ་སེར་པོ་རྡོ་རྗེའི་གོ་ཆ་འཛིན་པ་ནས་རྩིབས་གཉིས་པ་ལ་འཁོད། རྩ་རིག ཀྵྃ། དེ་གཉིས་ནས་རྡོ་རྗེ་གནོད་སྦྱིན་ནག་པོ་ཕྱག་གཉིས་ཀྱིས་ཞལ་གྱི་གཡས་གཡོན་གྱི་ཐད་ཀར་མཆེ་བ་འཛིན་པ་ནས་རྩིབས་གསུམ་པ་ལ་འཁོད། རྩ་རིག སྃ། དེ་གཉིས་ནས་རྡོ་རྗེ་ཁུ་ཚུར་སེར་པོ་རྡོ་རྗེ་རྩེ་ལྔ་པ་གཉིས་དམ་ཚིག་གི་ཁུ་ཚུར་གྱིས་འཛིན་པ་ནས་རྩིབས་བཞི་པ་ལ་འཁོད། རང་གི་སྙིང་གར་ནས་སྭཱ་ཧཱ། ཧཱུྃ། དེ་གཉིས་ནས་སྒེག་མོ་དཀར་མོ་སྙེམས་པའི་ཚུལ་གྱིས་རྡོ་རྗེ་གཉིས་འཛིན་པ། དེ་ཉིད་ཐུགས་ཀ་ནས་ཕྱུང་། ནང་གི་གྲྭ་བཞིའི་ཤར་ལྷོར་གདན་ལ་འཁོད། རྩ་རིག ཏྲཱཾ། དེ་གཉིས་ནས་ཕྲེང་བ་མ་སེར་མོ་ཕྱག་གཉིས་ཀྱིས་ཕྲེང་བ་འཛིན་པ་ནས་ལྷོ་ནུབ་ཀྱི། རྩ་རིག ཧྲཱིཿ དེ་གཉིས་ནས་གླུ་མ་དཀར་དམར་པི་ཝང་འཛིན་པ་ནས་ནུབ་བྱང་གི །རྩ་རིག ཨཱཿ དེ་གཉིས་ནས་གར་མ་ལྗང་གུ་ཕྱག་གཉིས་ཀྱིས་རྡོ་རྗེ་རྩེ་གསུམ་པ་འཛིན་པས་གར་བྱེད་པ་ནས་བྱང་ཤར་གྱྀ། རང་གི་སོགས་ནས་ཧཱ། ཧཱུྃ། དེ་གཉིས་ནས་བདུག་པ་མ་དཀར་མོ་བདུག་སྤོས་འཛིན་པ། དེ་ཉིད་ཐུགས་ཀ་ནས་ཕྱུང་། ཕྱིའི་གྲྭ་བཞིའི་ཤར་ལྷོའི་གདན་ལ་འཁོད། རྩ་རིག ཏྲཱྃ། དེ་གཉིས་ནས་མེ་ཏོག་མ་སེར་མོ་མེ་ཏོག་གི་ཟ་མ་ཏོག་འཛིན་པ་ནས་ལྷོ་ནུབ་ཀྱི། རྩ་རིག ཧྲཱིཿ དེ་གཉིས་ནས་མར་མེ་མ་དམར་སྐྱ་མར་མེའི་སྡོང་བུ་འཛིན་པ་ནས་གདན་ལ་འཁོད། རྩ་རིག ཨཱཿ དེ་གཉིས་ནས་དྲི་ཆབ་མ་ལྗང་གུ་དྲིའི་དུང་ཆོས་འཛིན་པ་ཐུགས་ཀ་ནས་ཕྱུང་། བྱང་ཤར་གྱི་གདན་ལ་འཁོད། རང་གི་སོགས་ནས་ཧཱ། ཛཿ དེ་གཉིས་ནས་རྡོ་རྗེ་ལྕགས་ཀྱུ་དཀར་པོ་ལྕགས་ཀྱུ་འཛིན་པ་ཐུགས་ཀ་ནས་ཕྱུང་། ཤར་སྒོའི་གདན་ལ་འཁོད། རྩ་རིག ཧཱུྃ། དེ་གཉིས་ནས་རྡོ་རྗེ་ཞགས་པ་སེར་པོ་ཞགས་པ་འཛིན་པ་ནས་ལྷོ་སྒོའི། རྩ་རིག བྃ། དེ་གཉིས་ནས་རྡོ་རྗེ་ལྕགས་སྒྲོག་དམར་པོ་ལྕགས་སྒྲོག་འཛིན་པ་ནུབ་སྒོའི། རྩ་རིག ཧོཿ དེ་གཉིས་ནས་རྡོ་རྗེ་དྲིལ་བུ་ལྗང་གུ་དྲིལ་བུ་འཛིན་པ་དེ་ཉིད་ཐུགས་ཀ་ནས་ཕྱུང་། བྱང་སྒོའི་གདན་ལ་འཁོད། རྡོ་རྗེ་སེམས་དཔའ་ལ་སོགས་པའི་ལྷ་དེ་དག་ཐམས་ཅད་ཀྱང་རིན་པོ་ཆེའི་རྒྱན་སྣ་ཚོགས་ཀྱིས་བརྒྱན་པ། དར་གྱི་སྟོད་གཡོགས་དང་། ཤམ་ཐབས་ཅན་ཞི་བའི་ཉམས་ཅན། པདྨ་དང་ཟླ་བའི་གདན་ལ་སེམས་དཔའི་སྐྱིལ་མོ་ཀྲུང་གིས་བཞུགས་པའོ། །རང་གི་སྙིང་གར་ཟླ་བའི་དཀྱིལ་འཁོར་གྱི་མཐའ་སྐོར་དུ་ཨོཾ་སོགས་རྩ་རིག་དང་། རྩ་རིག་ཕྲག་བཞི་དེ་རྣམས་ལས་འོད་ཟེར་དཔག་ཏུ་མེད་པ་འཕྲོས། འཇིག་རྟེན་གྱི་ཁམས་ཐམས་ཅད་སྣང་བར་བྱས། སེམས་ཅན་ཐམས་ཅད་ཀྱི་སྡུག་བསྔལ་ཞི་བར་བྱས། སླར་འདུས་ཆོས་ཀྱི་ཡི་གེ་དེ་རྣམས་ལ་ཐིམ། སྔགས་དང་འོད་ཟེར་དབྱེར་མེད་དུ་འདྲེས་པ་ལས་བྱང་ཆུབ་སེམས་དཔའ་བྱམས་པ། མཐོང་བ་དོན་ཡོད། ངན་སོང་ཀུན་འདྲེན། མྱ་ངན་དང་མུན་པ་ཐམས་ཅད་ངེས་པར་འཇོམས་པའི་བློ་གྲོས་བཞི་སྐུ་མདོག་སྔོན་པོ། །དེ་རྣམས་ཐུགས་ཀ་ནས་ཕྱུང་། གཞལ་ཡས་ཁང་ཕྱི་མའི་ལྷ་སྣམ་དང་པོའི་ཤར་གྱི་གདན་བཞི་ལ་འཁོད། རྩ་རིག་ཚར་གཅིག །ཕྲག་བཞི་དེ་རྣམས་ལས་འོད་ཟེར་སོགས་ནས་སྤོས་ཀྱི་གླང་པོ། དཔའ་བར་འགྲོ་བ། ནམ་མཁའ་མཛོད། ཡེ་ཤེས་ཏོག་བཞི་སེར་པོ། དེ་རྣམས་ཐུགས་ཀ་ནས་ཕྱུང་། ལྷོའི་གདན་བཞི་ལ་འཁོད། རྩ་རིག་ཚར་གཅིག །ཕྲག་བཞི་དེ་རྣམས་ལས་སོགས་ནས་འོད་དཔག་མེད། ཟླ་འོད། བཟང་སྐྱོང་། དྲ་བ་ཅན་གྱི་འོད་བཞི་དམར་པོ། །དེ་རྣམས་ནས་ནུབ་ཀྱི། རྩ་རིག ། ཕྲག་བཞི་དེ་རྣམས་ལས་འོད་ཟེར་སོགས་ནས་རྡོ་རྗེ་སྙིང་པོ། བློ་གྲོས་མི་ཟད་པ། སྤོབས་པ་བརྩེགས་པ། ཀུན་ཏུ་བཟང་པོ་བཞི་ལྗང་གུ་དེ་རྣམས་ཐུགས་ཀ་ནས་ཕྱུང་། བྱང་གི་གདན་བཞི་ལ་འཁོད། ཐམས་ཅད་ཀྱང་ཞལ་གཅིག་ཕྱག་གཉིས་པ་གཡས་རྡོ་རྗེ་ཐུགས་ཀ་དང་གཡོན་དྲིལ་བུ་དཀུར་བརྟེན་པ། ཞི་ཞིང་སྒེག་པའི་ཉམས་ཅན། རིན་པོ་ཆེའི་རྒྱན་དང་དར་གྱི་ཤམ་ཐབས་ཀྱིས་མཛེས་པ། སེམས་དཔའི་སྐྱིལ་མོ་ཀྲུང་གིས་བཞུགས་པའོ། །རང་གི་སྙིང་གར་སོགས་ནས་སྭཱ་ཧཱ། རྩ་རིག །ཕྲག་བཅུ་དྲུག་དེ་རྣམས་ལས་འོད་སོགས་ནས་འདྲེས་པ་ལས་འཕགས་པ་དགའ་བོ། སྒྲ་གཅན་འཛིན། ཤཱ་རིའི་བུ། མཽངྒལ་གྱི་བུ། རབ་འབྱོར། འཆར་ཀ །མ་འགགས་པ། ཀཽཎྜི་ནྱ། ཉེ་བ་འཁོར། རྟ་ཐུལ། བ་ལང་བདག །ཀུན་དགའ་བོ། མིང་ཆེན། ནོར་སྦྱིན་འཛིན། གང་པོ། འོད་སྲུང་། དེ་རྣམས་ཐུགས་ཀ་ནས་ཕྱུང་། དེའི་ཕྱི་རོལ་གྱི་ལྷ་སྣམ་གྱི་ཕྱོགས་བཞིར་ཟླ་བའི་དཀྱིལ་འཁོར་བཞི་བཞི་སྟེ་བཅུ་དྲུག་གི་གདན་ལ་འཁོད། ཉན་ཐོས་བཅུ་དྲུག་པོ་ཐམས་ཅད་ཀྱང་ལྷུང་བཟེད་དང་འཁར་གསིལ་འཛིན་པ། ཆོས་གོས་ངུར་སྨྲིག་གྱོན་པ་ཚངས་པར་སྤྱོད་པའི་ཆ་ལུགས་ཅན། སེམས་དཔའི་སྐྱིལ་མོ་ཀྲུང་གིས་བཞུགས་པའོ། །རང་གི་སོགས་ནས་ཧཱ། རྩ་རིག །ཕྲག་བཅུ་གཉིས་དེ་རྣམས་ལས་འོད་ཟེར་སོགས་གདུང་བ་སེལ་བ། སྣང་བ་བརྩེགས་པ། འཇིགས་པ་མེད་པ། དཔའ་བོ་འདུལ་བ། ཤེས་རབ་མགྱོགས་ཆེན། རི་བོ་རྒྱལ། སྨྲ་བའི་སྒྲ་ཆེན། བསེ་རུ་ལྟ་བུ། དུག་ཆེན་འཇོམས། རྫུ་འཕྲུལ་ཆེར་སྟཽན། སེང་གེ་སྒྲ། ཡིད་མྱུར་ཏེ། དེ་རྣམས་ཐུགས་ཀ་ནས་ཕྱུང་། ལྷ་སྣམ་གཉིས་པའི་མཚམས་བཞི་དང་ཕྱོགས་བཞིའི་གཡས་གཡོན་གཉིས་ཏེ་གནས་བཅུ་གཉིས་ཀྱི་ཟླ་བའིགདན་ལ་འཁོད། དེ་ཐམས་ཅད་ཀྱང་དབུའི་གཙུག་ཏོར་ཕྱེད་དང་བཅས་ཤིང་། དྲང་སྲོང་གི་ཆ་ལུགས་ཅན་འཁར་བསིལ་དང་པོ་ཏི་འཛིན་པ། ཆོས་གོས་བསྣམས་ཤིང་རྡོ་རྗེའི་སྐྱིལ་མོ་ཀྲུང་གིས་བཞུགས་པའོ། །རང་གི་སྙིང་སོགས་ནས་ཧཱ། རྩ་རིག །ཕྲག་བཅུ་དྲུག་དེ་རྣམས་ལས་འོད་ཟེར་སོགས་ནས་ཁྲོ་བོ་འཇིག་རྟེན་གསུམ་སྣང་། བདུད་རྩི་འཁྱིལ་པ། དུས་ཀྱི་སྲིན་མོ། དུས་ཀྱི་ལྕགས་ཀྱུ་མ། ཁྲོ་བོ་འཇིག་རྟེན་གསུམ་འདུལ། དབྱུག་སྔོན་ཅན། དུས་ཀྱི་དབྱུག་པ་མ། དུས་ཀྱི་ཞགས་པ་མ། ཁྲོ་བོ་འཇིག་རྟེན་གསུམ་འཆིང་། མི་གཡོ་བ། དུས་ཀྱི་མཚན་མོ། དུས་ཀྱི་ལྕགས་སྒྲོག་མ། ཁྲོ་བོ་འཇིག་རྟེན་གསུམ་འཇིགས། རྟ་མགྲིན། དུས་ཀྱི་གནོད་སྦྱིན་མོ། དུས་ཀྱི་དྲིལ་བུ་མ་སྟེ། དེ་རྣམས་ཐུགས་ཀ་ནས་ཕྱུང་། སྒོ་ཕྱི་མ་བཞིའི་དབུས་དང་གཡས་གཡོན་རྒྱབ་རྣམས་སུ་ཉི་མའི་དཀྱིལ་འཁོར་བཞི་བཞི་སྟེ་བཅུ་དྲུག་གི་གདན་ལ་འཁོད། དེ་ཐམས་ཅད་ཀྱང་སྐུ་མདོག་མ་ངེས་པ་དབུ་དང་ཕྱག་མཐའ་ཡས་པ། སྦྲུལ་དང་མི་སྡུག་པའི་རྒྱན་གྱིས་བརྒྱན་པའོ། །རང་གི་སྙིང་གར་ཟླ་བའི་དཀྱིལ་འཁོར་གྱི་མཐའ་སྐོར་དུ་ཨོཾ་ནས་སྭཱ་ཧཱ། རྩ་རིག །ཕྲག་བཅུ་དེ་རྣམས་ལས་འོད་ཟེར་དཔག་ཏུ་མེད་པ་འཕྲོས། འཇིག་རྟེན་གྱི་ཁམས་ཐམས་ཅད་སྣང་བར་བྱས། སེམས་ཅན་ཐམས་ཅད་ཀྱི་སྡུག་བསྔལ་ཞི་བར་བྱས། སླར་འདུས་ཆོས་ཀྱི་ཡི་གེ་དེ་རྣམས་ལ་ཐིམ། སྔགས་དང་འོད་ཟེར་དབྱེར་མེད་དུ་འདྲེས་པ་ལས་ཚངས་པ་དང་བརྒྱ་བྱིན་ལ་སོགས་པ་འཇིག་རྟེན་པའི་ཚོགས་བསམ་གྱིས་མི་ཁྱབ་པ། དེ་རྣམས་ཐུགས་ཀ་ནས་ཕྱུང་། ཕྱིའི་ཁོར་ཡུག་གི་གདན་རྣམས་ཀྱི་སྟེང་དུ་འཁོད་པ་ནི། ཚངས་པ་དང་བརྒྱ་བྱིན་ལ་སོགས་པའི་ཕྱོགས་སྐྱོང་བཅུ་སོགས་ནས་བསམ་གྱིས་མི་ཁྱབ་པས་བསྐོར་བར་འཁོད་པར་གྱུར། རྡོ་རྗེ་བསྡུ་བའི་ཕྱག་རྒྱ་དང་། ཨོཾ་བཛྲ་ས་མཱ་ཛཿ ཞེས་དང་། ཛཿཧཱུྃ་སོགས་དང་། ཨོཾ་སརྦ་ཏ་ཐཱ་ག་ཏ་ག་ག་ན་སོགས་ནས་ཨོཾ་བྷྲི་ཏ་སོགས་ཀྱི་སྔགས་རྒྱའི་བར་རོ། །རྒྱས་འདེབས་བཞི་རྐྱང་པར་བྱེད་པའི་ཚུལ་བཞི་ལས། དང་པོ་དམ་རྒྱ་ནི་ལུས་ཀྱི་བཅས་པ་སོགས་ནས་ལྷ་ཐམས་ཅད་ཀྱི་ཐུགས་ཀར་སེམས་དཔའི་རྡོ་རྗེ་རྩེ་ལྔ་པ་རེ་རེ་སོགས་ནས་དམ་རྒྱའོ། །གཉིས་པ་ཆོས་རྒྱལ་ལུས་སོགས་ནས་ཆོས་ཀྱི་ཕྱག་རྒྱའོ། །གསུམ་པ་ལས་རྒྱ་སོགས་ནས་ལྷ་ཐམས་ཅད་ཀྱི་ཐུགས་ཀར་ཨཿལས་སྣ་ཚོགས་རྡོ་རྗེ་རེ་རེ་བསམས་པ་ལས་རྒྱའོ། །བཞི་པ་ཕྱག་ཆེན་གྱི་ཕྱིར་རང་རང་གི་ཏིང་ངེ་འཛིན་དང་ཕྱག་ཆེན་སོགས་ནས་ལྷ་ཐམས་ཅད་ཀྱི་ཐུགས་ཀར་ཧཱུྃ་ལས་རྡོ་རྗེ་རྩེ་ལྔ་པ་རེ་རེ་བསམ་མོ། །མཆོད་པ་བྱིན་རླབས་སོགས་ནས་ས་མ་ཡ་ཧཱུྃ་ཞེས་དང་། སངས་རྒྱ